OpenStreetMap

OpenStreetMap (OSM) — супольны праект па стварэнні свабодных рэдагуемых карт усяго свету.

Карты ствараюцца на аснове звестак з GPS-навігатараў, аэра- і спадарожнікавых фотаздымкаў ці з уласнага досведу. Як растравыя, так і вектарныя карты OSM распаўсюджваюцца на ўмовах ліцэнзіі Open Database License.

OpenStreetMap натхнілі сайты узору Вікіпедыі, кожны можа рэдагаваць даныя, ёсць поўная гісторыя правак. Зарэгістраваныя ўдзельнікі могуць загружаць GPS-трэкі і ствараць па іх карты пры дапамозе розных прыстасаванняў.Steve Coats in derStandard.at, 13 ліпеня 2009. 

 Гісторыя 
Праект быў заснаваны Стывам Коўстам у ліпені 2004 года. У красавіку 2006 была створаны фонд, які па сённяшні дзень падтрымлівае стварэнне і распаўсюд свабодных карт. У снежні 2006 года Yahoo! пацвердзіла, што заўзятары праекту могуць выкарыстоўваць спадарожнікавыя карты Yahoo! як падложку пры стварэння карт OSM.Yahoo! aerial imagery in OSM  

У студзені 2008 года карыстальнікам была нададзена магчымасць загружаць карты ў GPS-навігатары. У сакавіку таго ж года заснавальнікі абвясцілі пра атрыманне стартавага капіталу памерам €2,4 млн для CloudMade.We’re funded! , CloudMade Blog 

 Карыстальнікі 
Паводле звестак на жнівень 2008 года, у праекце было зарэгістравана болей за 50 000 удзельнікаў. У сакавіку 2009 — 100 000, а да канца 2009 года зарэгістравалася больш за 200 тысяч.Stats OpenStreetMap Wiki 

Не ўсе зарэгістраваныя ўдзельнікі робяць унёсак. Насамрэч, большасць звестак уносіцца меншасцю ўдзельнікаў: з усіх, зарэгістраваных па стане на сакавік 2008 года ўдзельнікаў, прыкладна 10 % рабілі ўнёсак кожны месяц.We’re on a road to everywhere, OpenGeoData Blog 

 Стварэнне карт 

 Гісторыя 
На пачатку праекту, першыя ўдзельнікі ездзілі з GPS-навігатарамі і запісвалі каардынаты тых месцаў, дзе знаходзіліся. Гэтак першыя звесткі траплялі ў базу звестак OpenStreetMap. Потым, калі з’явіліся першыя даступныя спадарожнікавыя здымкі, праца пайшла ўгору. Таксама былі перададзеныя ўрадавыя матэрыялы: карты, схемы і г. д.

Зараз, калі патрапляе вялікі аб’ём матэрыялу, адмысловая каманда ўдзельнікаў робіць зыходныя звесткі прыдатнымі да канвертацыі і імпарту ў базу звестак праекту.

 Камерцыйныя карты 
Некаторыя кампаніі дазволілі выкарыстанне сваіх матэрыялаў на слушных умовах. Напрыклад, Automotive Navigation Data ахвяравала схему аўтамабільных дарог Нідэрландаў, а таксама схему магістральных дарог Кітая і Індыі.

У снежні 2006 года Yahoo! пацвердзіў права OpenStreetMap на выкарыстанне спадарожнікавых здымкаў Зямлі для стварэння карт OSM, у якасці тла для абводкі. Карыстальнікі могуць ствараць уласныя вектарныя карты як вытворныя працы, якія распаўсюджваюцца на ўмовах свабодных ліцэнзій.

 Структура звестак 
OpenStreetMap па сутнасці — база звестак, якая змяшчае некалькі тыпаў запісаў:

 Пункты () — пункты з дакладным геаграфічным месцазнаходжаннем.
 Лініі () — спісы пунктаў, якія ствараюць ломаную крывую ці шматкутнікі.
 Дачыненні () — групы пунктаў, ліній і іншых дачыненняў, якім надаюцца розныя ўласцівасці.
 Тэгі () — пары назва_тэга=значэнне, якія надаюцца пунктамам, лініям ці адносінам.

 Гл. таксама 
 Google Map Maker
 Вікіпедыя
 OpenLayers
 Неагеаграфія
 Вэб-картаграфія
 JOSM

 Спасылкі 

 Галоўная старонка OpenStreetMap
 Карта OpenStreetMap на беларускай мове 
 Карта OpenStreetMap Беларусі  з беларускімі пазнакамі
 Дакументацыя і дапамога на вікі 
 ВікіПраект Беларусь

 Вектарныя карты ў розных фарматах для спампоўкі 
 OpenStreetMap — osm
 CloudMade  — osm, garmin
 Geofabrik  — osm, esri

 Растравыя карты і сэрвісы 
 OpenCycleMap — карта для веласіпедыстаў (Увесь свет)
 Yournavigation  — пракладка маршрутаў, экспарт (Увесь свет)
 OpenRouteService — пракладка маршрутаў, пошук POI (пунктаў цікавасці) (Толькі Еўропа)
 OpenPisteMap  — карты схілаў для гарналыжнікаў і сноўбардыстаў (еўрапейскія і амерыканскія курорты), накладваецца рэльеф.
 CloudMade  — пракладка маршрутаў, агульная карта і карты для мабільных прылад (Увесь свет)
 OSM Mapper  — выпраўленне памылак
 Opentouchmap.org вэб-інтэрфейс, аптымізаваны для прылад з сэнсарным экранам, такіх, як iPhone.
 FreeMap  — карта для турыстаў, пешаходаў (некаторыя часткі Вялікабрытаніі)

 Спадарожнікавы маніторынг 
 GPS Trace Orange — сэрвіс спадарожнікавага маніторынгу на базе карт OpenStreetMap

Катэгорыя:GPS
Катэгорыя:Картаграфія
Катэгорыя:Спадарожнікавыя навігацыйныя сістэмы
Катэгорыя:Віртуальныя атласы
Катэгорыя:Працы, ліцэнзаваныя пад Creative Commons
Катэгорыя:Вэб-картаграфія
Катэгорыя:Вікі-праекты
Катэгорыя:Сайты, якія з’явіліся ў 2004 годзе
Катэгорыя:Сумеснае стварэнне карт